— Я быў за тое, каб мы ехалі з песняй на беларускай мове з 2006 года. Памятаю, яшчэ Ірына Дарафеева неяк выступала на нацыянальным адборы з песняй на трох мовах: беларускай, рускай і англійскай. Падтрымліваю працяг гісторыі, але супраць прынцыпу беларуская мова дзеля беларускай мовы — чытай: “для птушачкі”. Калі ў гэтым няма гармоніі песні з мовай, нацыянальнага каларыту з выканаўцам — тады ўвогуле не трэба да падобных спалучэнняў звяртацца. А калі гармонія ёсць — гэтага чалавека можна адпраўляць на конкурс. Напрыклад, прапанаваў бы даць другі шанц дуэту “Аляксандра і Канстанцін”, Юзары і іншым, хто ўжо ездзіў на “Еўрабачанне”.